# data[].attributes.headline
O tom, ako sa ZŠ s MŠ Kamenná Poruba, škola bez telocvične, dostala na stránky šport.sk!

# data[].attributes.subject
O tom, ako sa ZŠ s MŠ Kamenná Poruba, škola bez telocvične, dostala na stránky šport.sk!

# data[].attributes.body
V tomto školskom roku 2020/2021 sa naša škola, v rámci Telesnej a športovej výchovy, zapojila do projektu HRAJ FLAG FUTBAL! Žiaci mali možnosť oboznámiť sa s týmto športom, s bezkontaktnou verziou amerického futbalu, na hodinách Telesnej a športovej výchovy. Nakoľko je tento šport rovnako ako pre chlapcov, tak aj pre dievčatá, žiakov táto novinka „chytila“. Bolo jasné, že ak bude možnosť, určite sa zúčastníme aj nejakej súťaže. Žiaľ, prísne opatrenia nariadili dištančnú formu štúdia pre 2. stupeň, a tak sa Flag futbalu venovali len žiaci 1. stupňa.
Súťaž sa nakoniec konala, síce nie podľa pôvodného plánu, no v upravenom formáte, tak aby sa dodržali všetky podmienky a prísne opatrenia. Nastal deň D. Dňa 20.11. 2020 sa na škole konali Školské majstrovstvá zručností vo Flag futbale pre žiakov 1. stupňa a do škôl sa opäť vrátil šport a pohyb! Hlavné heslo projektu Hraj Flag futbal znie nasledovne: Máme chuť víťaziť! S týmto heslom sa naši súťaživí žiaci ihneď stotožnili, a tak sme mali možnosť prežiť skvelý športový deň plný pohybu, radosti, smiechu, povzbudzovania a odhodlania.

Školské majstrovstvá zručností sa uskutočnili celkovo na 5 školách a zapojilo sa presne 507 súťažiacich žiakov. Súťažilo sa v 3 disciplínach: Hod na presnosť, SNAP (rozohrávanie) na presnosť a Strhávanie flagov na čas.

Som rada, že aj napriek všetkým názorom ako sa to nedá, sme spolu so žiakmi ZŠ s MŠ Kamenná Poruba ukázali, že sa to dá, keď sa chce!
Naši žiaci sa umiestnili nasledovne:

Žiaci 1.ročníka - 5.miesto
Žiaci 2.ročníka - 2.miesto
Žiaci 3.ročníka - 3.miesto
Žiaci 4.ročníka - 4.miesto

GRATULUJEM! ♥

p. uč. Kopálová

Foto: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmb2Zmc2V0X25ld3NfUGFnaW5hdG9yXzE9NjA%3D#photos:album:431

článok na SAAF: https://saaf.sk/2020/11/23/pozname-skolskeho-sampiona-zrucnosti-vo-flag-futbale-skolske-majstrovstva-slovenska-sa-uskutocnili-v-upravenom-formate/

# data[].attributes.attachment_link.readable_text
24.11.2020 15:53 | Nedá sa, nejde to, podmienky sú nepriaznivé, počkáme na ďalší rok a uvidíme. Toto sú slová, s ktorými sa jednoducho vedenie Slovenskej asociácie amerického futbalu nechcelo stotožniť, a ani nestotožnilo. Napriek veľkému počtu obmedzení vymysleli formát, v ktorom sa mohli uskutočniť Školské Majstrovstvá Slovenska zručností vo Flag Futbale.

Poďme ale pekne zaradom. Všetci vieme, že v týchto časoch, ktoré ovládajú opatrenia, nie je ľahké zorganizovať súťaž, alebo športové zápolenie viacerých tímov. Je to viac menej nemožné, no keď sa chce a je chuť, dá sa naozaj všetko.

SAAF vyložila svoje tromfy v novembri 2020 a vymyslela formát, v ktorom sa súťaž dala uskutočniť v takej podobe, aby sa nie len že vrátil do škôl šport a pohyb, ale boli dodržané prísne opatrenia a podmienky.

Školské majstrovstvá zručností sa uskutočnili celkovo na 5 školách a zapojilo sa presne 507 súťažiacich žiakov. Odvahu a chuť mali v ZŠ sv. Vincenta de Paul Levice, ZŠ s MŠ Lazany, ZŠ Postupimská 37 Košice, ZŠ s MŠ Kamenná Poruba a ZŠ Horný Vadičov.

Všetky školy s flag futbalom malú skúsenosť už mali, pretože ich zástupcovia spomedzi radov učiteľov TV sa zúčastnili seminára Základy flag futbalu, ktorý ich do tohto športu zasvätil a dáva im teda možnosť zaradenia na hodiny TV. Koronavírus však telocvične zatváral, takže neumožňoval učiteľom priblížiť ho svojim žiakom.

Vďaka skvelej a profesionálnej spolupráci s učiteľmi, riaditeľmi a samotnými žiakmi sa zrodil formát súťaže, ktorý zohľadňoval výkony jednotlivcov v rámci družstiev. Každá trieda vytvorila samostatné družstvo, ktorého výsledky sa porovnávali s ostatnými triedami, ročníkmi a školami.

Spomedzi nich sme spoznali historicky prvého Školského šampióna zručností vo Flag Futbale. S disciplínami Hod na presnosť, SNAP (rozohrávanie) na presnosť a Strhávanie flagov na čas sa najlepšie popasovali žiaci 1. - 4. ročníka ZŠ s MŠ Lazany a vybojovali si teda titul školského šampióna SR.

Príprava a priebeh súťaže však nebol jednoduchý. Neustále sa meniace opatrenia zapríčinili, že sa často museli samotné disciplíny upravovať a pozmeňovať. Prvotný formát turnajového charakteru sa po nástupe druhej vlny pandémie rozplynul a prichádzali mnohé nové úpravy, nové obmedzenia a znova ďalšie úpravy.

Nakoniec však vyhral návrh troch disciplín, ktoré sú priamo späté so samotnou hrou, nie sú časovo náročné, je možné ich praktizovať s dodržiavaním bezpečných vzdialeností a aj s použitím rúšok.

Príprava súťažného vybavenia a natáčanie inštruktážnych videí mali za úlohu čo najviac flag futbal priblížiť a zabezpečiť, aby si žiaci chvíle strávené súťažným zápolením užili čo najviac. Či sa to podarilo, už posudzujú samotní učitelia, ktorých sme sa na ich názor opýtali.

Mgr. Lukáš Kubaliak, ZŠ Horný Vadičov: „Aj týmto spôsobom by som sa chcel hneď na začiatku poďakovať SAAF, že aj v ťažkej situácií aká nastala, sa podarilo uskutočniť niečo tak zábavné a tak originálne ako súťaž v určitých disciplínach z flag futbalu. Súťaž, ktorú organizácia naplánovala bola už od počiatku na dobrej komunikačnej úrovni, keďže boli zodpovedané všetky potrebné otázky, nezaznamenal som žiaden problém. Jediná prekážka z našej strany boli asi vyhliadky na uskutočnenie daného podujatia a to v interiéri školy, preto som dúfal, že počasie v 'deň D' bude fajn a veru aj bolo. Od úplného rána nás privítalo slniečko a vcelku príjemné teploty.

Chalani už deň pred podujatím spolu komunikovali o tom kedy prídu, koľko času bude trvať rozloženie, takže sme to mali všetko na jednotku dohodnuté. Čo pokladám za maximálnu spokojnosť bola spolupráca aj v samotných disciplínach, kedy som nemusel zaťažovať pedagogický zbor a ja ako telocvikár s Petrom a Michalom z asociácie sme to zvládli rýchlo v plnom nasadení bez úrazu a s veľkým odhodlaním spestriť výnimočný deň v týchto ťažkých chvíľach deťom, ktoré boli vo vytržení a veľmi nadšené, že môžu behať, hádzať a súperiť s ostatnými školami na Slovensku. Samotný pedagogický zbor, ktorý mi odovzdával spätnú väzbu mal pozitívne odozvy, preto to hodnotím ako dobrú skúsenosť a prajem ešte veľa dobrej práce a verím, že aj v ďalšej spolupráci."

Ing. Jana Oršulová, Základná škola s materskou školou Lazany: „Ďakujeme za skvelú možnosť žiakov zapojiť do súťaže, v tejto dobe, kedy pohyb v školskom prostredí je obmedzený. Zabezpečenie celého priebehu od organizacie až po samotnú realizáciu bolo zvládnuté výborne. Coach Team bol pre nás nápomocný a žiaci si to skutočne užili. Dôkazom je ich výsledok s obsadením troch prvých miest. Môžem konštatovať, že naši žiaci sa stotožňujú s heslom Flag futbalu: Máme chuť víťaziť! Veľmi sa potešili získanej sade pomôcok pre túto športovú hru a ich radostný pokrik o víťazstve len podčiarkuje radosť z hry. Ešte raz ďakujeme."

Mgr. Martina Kopálová, ZŠ s MŠ Kamenná Poruba: „Súťaž sa nám veľmi páčila. Aj napriek rannému meškaniu sme všetko stihli, organizácia aj priebeh súťaže následne prebiehal plynule a hladko. Tejto akcii sa žiaci veľmi tešili! V tejto korona dobe to bola príjemná zmena nielen pre žiakov, ale aj pre učiteľov. Radi sa zapojíme aj do ostatných aktivít a súťaží, ktoré budete organizovať."

Mgr. Lukáš Hricko, ZŠ Postupimská 37, Košice: „Žiaci si skvelo zasúťažili a zašportovali. S týmto netradičným športom sa doteraz nestretli a tak ich nadšenie bolo ešte väčšie. Sme radi, že sme sa zúčastnili takejto skvelej súťaže a veríme, že nebola posledná a čoskoro si zasúťažíme opäť. Športu zdar."

# data[].attributes.attachment_link.authors[].name
SPORT.SK, s.r.o. & Ringier Axel Springer Slovakia a. s.

# data[].attributes.attachment_link.title
Poznáme školského šampióna zručností vo flag futbale, školské MSR sa uskutočnili v upravenom formáte

# data[].attributes.attachment_link.description
24.11.2020 15:53 | Nedá sa, nejde to, podmienky sú nepriaznivé, počkáme na ďalší rok a uvidíme. Toto sú slová, s ktorými sa jednoducho vedenie Slovenskej asociácie amerického futbalu nechcelo stotožniť, a ani nestotožnilo. Napriek veľkému počtu obmedzení vymysleli formát, v ktorom sa mohli uskutočniť Školské Majstrovstvá Slovenska zručností vo Flag Futbale.

# data[].attributes.body
Ku koncu školského roka sme sa spoločne zapojili do niekoľkých aktivít Slovenského olympijského a športového výboru (SOŠV) v rámci série výziev Pripravení na Tokio počas Telesnej a športovej výchovy. Na konci školského roka ste boli odmenení krásnymi vecnými cenami. Na vyhodnotenie poslednej aktivity - olympijských pohľadníc - sme však museli počkať až do skončenia OH.

Je to tu!

Do výzvy sa zapojilo veľké množstvo detí, ktoré dovedna zaslali 30 tisíc pohľadníc. Z nich slovenskí športovci vybrali 20 pohľadníc, ktoré sa im najviac páčili, a ktoré SOŠV ocení vecnými cenami. Teším sa, že sa medzi vybranými pohľadnicami nachádzajú aj tie z našej školy :-) Z našej školy budú vecné ceny zaslané ​týmto výhercom:

Damián Baránek (9.A)
Bianka Rybáriková (7.A)
Mária Magdaléna Milatová (7.A)

Gratulujem!

# data[].attributes.body
Slovenská asociácia športu na školách (SAŠŠ) si pre žiakov pripravila aj v tomto šk. roku zaujímavé kolá Veľkého olympijského kvízu, do ktorého sa zapojili žiaci 2.stupňa počas dištančného, ale aj prezenčného vyučovania.

I. kolo: NETRADIČNÉ ŠPORTY
II. kolo: SLOVENSKÝ PLAVECKÝ ŠPORT
III. kolo: EYOF - Letný európsky olympijský festival mládeže 2022
IV. kolo: Mölkky, Golf, Baseball

V každom kole SAŠŠ vyžrebovala zo správnych odpovedí 10 žiakov, ktorým zaslala vecné ceny.

V I. kole bola vyžrebovaná Barbora Kavecká z 5.A.

V III. kole výhru získala Lívia Rybáriková z 5.A.

Z celkového počtu zúčastnených škôl z celého Slovenska, sa naša škola umiestnila na skvelom 7.mieste! :-)

# data[].attributes.body
Olympijské hry v Tokiu sa blížia a kým Slovenský olympijský tím robí kroky k najlepším športovým výkonom, my sme spoločne robili kroky pre vlastné zdravie.

Prostredníctvom webovej stránky https://krokujslovensko.sk/pridaj-sa/ sme si so žiakmi VIII.A na hodinách TŠV vytvorili krokovací týždenný plán, zapojili sa do výzvy KROKUJ, SLOVENSKO, a urobili tak niečo pre svoje zdravie.

Svoje kroky sme si merali pomocou aplikácie Relive, s ktorou sme sa naučili pracovať počas tohto šk. roka.

Do výzvy sa zapojili aj žiaci ostatných ročníkov v rámci svojho voľného času. :-)

# data[].attributes.headline
Virtuálna štafeta ,,PRIPRAVENÍ NA TOKIO!" - olympijské pohľadnice

# data[].attributes.subject
Virtuálna štafeta ,,PRIPRAVENÍ NA TOKIO!" - olympijské pohľadnice

# data[].attributes.body
Slovenský olympijský a športový výbor (SOŠV) pripravil pri príležitosti blížiacich sa Hier XXXII. olympiády v japonskom Tokiu sériu výziev pod názvom Virtuálna štafeta „Pripravení na Tokio“. V rámci štafety SOŠV vytvoril aj sadu Olympijských pohľadníc, ktoré prostredníctvom svojich vizuálov prezentujú slovenských olympionikov v športových odvetviach, v ktorých nás budú reprezentovať na tohtoročnom sviatku športu.

Prostredníctvom Olympijských pohľadníc mali žiaci príležitosť písať odkazy, pozdravy a priania našim športovcom priamo do Tokia.

Pohľadnice, ktoré sa dostanú do súťaže, budú počas olympijských hier predložené na posúdenie samotným športovcom. Oni sami vyberú pozdrav, ktorý ich najviac oslovil, zaujal a motivoval k dobrým športovým výkonom.

SOŠV ocení všetky odkazy, ktoré vyberú samotní športovci, diplomom a vecnými cenami. Výsledky budú oznámené po skočení OH v Tokiu na internetovej stránke www.olympic.sk.

Video k nahliadnutiu tu: https://cloud2f.edupage.org/cloud/odkaz_olympionikom.mp4?z%3A0nBhCSHzoTLWFfRyzk%2FEm25bEQR77hDI5AVL2Hg0Zxophe0%2BHX8xLeUbcQuhWMWW

# data[].attributes.body
Dňa 10.5. sme žiakom pripomenuli Svetový deň Pohybom k zdraviu. Cieľom tohto dňa je zvýšenie verejného povedomia o zdravom životnom štýle založeného na dostatku primeraných pohybových aktivít.

Výzva na tento deň znela nasledovne: Príď do školy na bicykli alebo pešo. Po škole si doma zacvič, pohľadaj švihadlo a zaskáč si! Alebo ťa bavia kolieskové korčule? Tak poď do toho! Je to na tebe akú aktivitu si vyberieš! Robíš to pre seba a svoje zdravie :-)

Nakoľko nám počasie prialo a bolo krásne slnečno, so žiakmi 7.A sme sa v rámci Telesnej a športovej výchovy vybrali na bicykloch do Porubskej doliny. Do výzvy sa zapojili aj ostatní žiaci, ktorí vykonali akúkoľvek aktivitu v tento deň a nahrali ju do aplikácie RELIVE (s ktorou sa naučili pracovať v rámci spoločnej úlohy z INF a TŠV v mesiaci Apríl).

# data[].attributes.body
K zdravému životnému štýlu patrí nielen pohyb, ale aj zdravá strava. V utorok 18.5. sme si so žiakmi pripomenuli Medzinárodný deň mlieka a jeho význam pre naše telo.

Naša škola sa zaodela do bielej farby, žiaci k obedu dostali pohár mlieka a smotanový jogurt :-)

# data[].attributes.body
Pohyb je pre náš život a zdravie veľmi dôležitý a predstavuje najmenej nákladný preventívny prostriedok na predchádzanie ochoreniam. V tomto duchu sme sa so žiakmi zapojili v uplynulých týždňoch do rôznych pohybových aktivít, zabavili sa a spravili tak niečo pre seba a pre svoje zdravie.

Dňa 18.4. sa každoročne slávi Medzinárodný deň žonglovania. Naši žiaci nelenili, zobrali loptičky, trénovali a stali sa tak súčasťou oslavy tohto dňa.

V škole sme si so žiakmi 4.A a 7.A taktiež pripomenuli Medzinárodný deň tanca, ktorý sa konal 29.4. Spoločne sme sa tak zapojili do výzvy naučiť sa JERUSALEMA DANCE, ktorý je na svete taký populárny a obľúbený! Tancom ožila celá škola aj počas veľkej prestávky, ktorú sme žiakom spestrili tanečnými pesničkami.

# data[].attributes.headline
Virtuálna štafeta ,,PRIPRAVENÍ NA TOKIO!" - olympijská pochodeň

# data[].attributes.subject
Virtuálna štafeta ,,PRIPRAVENÍ NA TOKIO!" - olympijská pochodeň

# data[].attributes.body
Slovenský olympijský a športový výbor (SOŠV) odštartoval Virtuálnu štafetu „Pripravení na Tokio“ so sériou výziev, do ktorých sa zapojili aj naši žiaci v rámci Telesnej a športovej výchovy.

So žiakmi 4.A sme spoločne vytvorili vlastnú olympijskú pochodeň, s ktorou sme sa zapojili do súťaže. Celkovo sa do súťaže zapojilo 33 subjektov, ktoré spolu zaslali  85 vlastnoručne vyrobených olympijských pochodní.

Naša pochodeň:

# data[].attributes.headline
Virtuálna štafeta ,,PRIPRAVENÍ NA TOKIO!" - olympijská štafeta

# data[].attributes.subject
Virtuálna štafeta ,,PRIPRAVENÍ NA TOKIO!" - olympijská štafeta

# data[].attributes.body
Olympijským oheň je tradičným symbolom mieru, priateľstva a jednoty medzi národmi sveta. Po prvý raz horel na olympijskom štadióne v Amsterdame v roku 1928. V tej dobe však ešte neabsolvoval tradičný rituál zapálenia v gréckej Olympii, ani púť z posvätného Altisu do dejiska hier. Tento primát totiž patrí až OH 1936 v Berlíne, kedy prebehla prvá oficiálna olympijská štafeta. Jej trasa mimochodom viedla aj cez Rakúsko, a to neďaleko Bratislavy. Je to doteraz najbližšie, ako sa olympijský oheň priblížil k hraniciam Slovenska.
Lúče olympijskej pochodne sa tento raz nepriblížili k nášmu územiu tak, ako tomu bolo pred necelými sto rokmi. Napriek tomu si Slovenský olympijský a športový výbor (SOŠV) symbolicky pripomína posolstvo olympijského ohňa v podobe série aktivít pod názvom Virtuálna štafeta „Pripravení na Tokio“.

My sme sa do takejto výzvy zapojili. S vlastnoručne vyrobenou olympijskou pochodňou, ktorú sme si vyrobili, sme natočili video s vlastnou olympijskou štafetou. Virtuálnej štafety sa zúčastnili žiaci 4.A, 5.A, 8.B a 9.A a žiaci 1.A z ŠKD.

Do súťaže o natočenie virtuálnej štafety sa zapojilo 26 subjektov, ktoré spolu zaslali 31 videí s olympijskou štafetou.
Slovenský olympijský a športový výbor sa nevedel rozhodnúť pre jedného víťaza, nakoľko všetky videá boli kreatívne a krásne...preto rozhodol, že víťazstvo a vecnú cenu si zaslúži každý zapojený subjekt.

Ocenení boli aj naši žiaci. ♥

VIDEO si môžete pozrieť tu: https://cloud7f.edupage.org/cloud/video_STAFETA_ZS_S_MS_KAMENNa_PORUBA.mp4?z%3Ay7eWGlqiTPPtowEgiOC2v06C52astfY%2FI9EVshOKc%2BfgF0GOt659m5Jq0PcGVBv8

# data[].attributes.body
Európsky týždeň športu na našej škole začal zapojením sa do kampane Do školy na bicykli. Okrem toho, že si žiaci zvolili ekologický typ dopravy do školy, mali tento rok možnosť zašportovať si a vyskúšať rôzne aktivity, či už súťažne alebo nesúťažne.
Na hodinách TŠV sme si pre žiakov pripravili rôzne stanoviská, na ktorých si mohli otestovať nielen svoju rýchlosť a silu, ale aj vytrvalosť a koordináciu. V programe sa nachádzalo množstvo športových aktivít, ako sú zábavné pohybové hry s použitím netradičných pomôcok, triafanie na basketbalový kôš, či štafetové hry. V športovom duchu sme sa zamerali aj na utužovanie kolektívu, či zásady fair-play. Žiakom sa aktivity veľmi páčili! V rámci sprievodného programu prvostupniari kreslili ako by mal podľa nich vyzerať správny športovec, so staršími žiakmi sme rozoberali Silu osobnosti alebo ako neprehrať sám so sebou (východnovzdelávací dokumentárny film), a v rámci Európskeho týždňa jazykov sme si pre deviatakov pripravili film I AM BOLT (s českými titulkami), ktorý odhaľuje, kto je v skutočnosti muž, ktorý má na konte 9 zlatých olympijských medailí z Pekingu, Londýna a Ria de Janeira, zároveň držiteľ svetových rekordov.

Tešíme sa zo záujmu žiakov o šport a podporujeme ich aj heslom v duchu Európskeho týždňa športu #BeActive!

p. uč. Kopálová

Fotky: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT0xMDA%3D#photos:album:416

# data[].attributes.attachment_link.title
Európsky týždeň športu aj na našej škole!

# data[].attributes.body
Každoročne oslavujeme 22.4. veľký sviatok - DEŇ ZEME. Nakoľko je dôležité starať sa o naše okolie, prírodu každý deň, nielen 22.4., pripravili sme si pre našich žiakov AKČNÚ VÝZVU-PLOGGING HORAMI A DOLINAMI V RAJECKEJ DOLINE!

V rámci predmetov INFORMATIKA-TELESNÁ A ŠPORTOVÁ VÝCHOVA sa žiaci naučili pracovať s aplikáciou, otestovali si kondičku, vyčistili prírodu a vytvorili spoločný projekt (video) pomocou aplikácie RELIVE.

Ďakujeme všetkých zúčastneným - žiakom i rodičom, ktorí sa aj prostredníctvom tejto aktivity zapojili do čistenia obce.

VIDEO: https://cloud1f.edupage.org/cloud/NASA_ZEM_-_NaS_DOMOV.mp4?z%3AGM4bCmzXRan4WZKiS5F%2Bb33eJ8M3pioVqIqVh%2BJaIYA1WI9ZdfCopaSI1YzRNFlA

# data[].attributes.body
Žiaci 2. stupňa sa počas dištančného vzdelávania v rámci predmetov VÝTVARNÁ VÝCHOVA a TELESNÁ A ŠPORTOVÁ VÝCHOVA zapojili do kultúrno-umeleckej súťaže - ZIMNÁ KALOKAGATIA 2021 olympiáda detí a mládeže.

# data[].attributes.headline
TŠV dištančne – online tréningy s LACI STRIKEom

# data[].attributes.subject
TŠV dištančne – online tréningy s LACI STRIKEom

# data[].attributes.body
V rámci telesnej a športovej výchovy v čase pandémie, mali naši žiaci možnosť zúčastniť sa otvorených hodín HIP HOP-u s Laci Strikeom cez ZOOM. Hodiny boli prispôsobené veku žiakov. Na svoje si prišli mladší aj starší žiaci. Počas jednotlivých tréningov si žiaci mohli zatancovať, zabaviť sa a stráviť tak dištančnú TŠV netradičnou formou.

Ako sa tanečné tréningy páčili žiakom?

Nikol H. → Páčilo sa mi to, skoro všetko som zvládla.
Diana K. → Tréning sa mi páčil, boli tam dobré pesničky.
Rebeka K.  → Bolo to super, zapojila som do toho 2 sestry, nebolo to náročné, bola to zábava.
Vivien J.  → Ja som zapojila aj moju sestru. Páčilo sa mi to veľmi a určite by som sa zúčastnila ďalších hodín s Laci Strikeom.
Juraj S.  → Bolo to super pani učiteľka, ešte by sa to mohlo zopakovať 💪😉 Všetko som zvládol.
Martin H.  → Bola to zábava.
Viktória M. → Zúčastnila som sa aj s mojou sestrou a bolo to fajn, bavilo ma to.
Nina K.  → Bola to zábava.
Liliana B.  → Nebolo to náročné a veľmi sa mi to páčilo.
Kristína B. → Za mňa to bolo celkom super. Myslím si, že mi to aj celkom išlo.
Simona J. → Bolo to super, páčilo sa mi to.
Klára K.  → Bolo to super, všetko som ako tak zvládala.
Šimon K. → Bolo to fajn.

# data[].attributes.headline
Celoslovenská vedomostná súťaž z predmetu Telesná a športová výchova – Vieš to? "TELO - TELO"

# data[].attributes.subject
Celoslovenská vedomostná súťaž z predmetu Telesná a športová výchova – Vieš to? "TELO - TELO"

# data[].attributes.body
V mesiacoch Október-November 2020 sa žiaci VIII.A, VIII.B a IX.A zapojili do celoslovenského vedomostného kvízu z Telesnej a športovej výchovy, ktorý organizovala Slovenská asociácia športu na školách. Bola to príležitosť pre žiakov naučiť sa niečo nové a príležitosť pochopiť význam pohybových a športových aktivít pre zachovanie zdravia  z rôznych oblastí.

Témy jednotlivých kôl:

I.     kolo venované sústavám - (oporná a pohybová, srdcovocievna, dýchacia),

II.     kolo venované biomechanike – napr. Newtonove pohybové zákony,

III.     kolo venované fyziológii – fungovanie organizmu pri pohybovej aktivite,

IV.     venované zdrojom energie pre ľudský organizmus – bielkoviny, tuky, cukry,

V.     kolo venované kultúre, architektúre, ekonomike v športe a iné.

Z celkového počtu 31 zúčastnených škôl, sa naša škola umiestnila na 7.mieste.

Zo zapojených 745 jednotlivcov, sa naši žiaci umiestnili nasledovne:

15.miesto Damián Baránek

16.miesto Matúš Manga

20.miesto Samuel Gálik

24.miesto Šimon Manga

25.meisto Anton Vyletel

27.miesto Adam Vereš

33.miesto Marek Dolinaj

38.miesto Šimon Turanec

39.miesto Kvetoslava Majčinová

54.miesto Alžbeta Galová

65.miesto Ines Andrea Stančeková

66.miesto Viera Hodasová

68.miesto Ivana Jarinová

71.miesto Simona Jánošíková

73.miesto Vanesa Linetová

74.miesto Mário Meliš

75.miesto Soňa Horníková

81.miesto Samuel Kavecký

82.miesto Paulína Hodásová

87.miesto Laura Kavecká, Nina Novosádová

88.miesto Peter Chovančík

90.miesto Viktória Albertová

91.miesto Viktória Záňová

98.miesto Martina Kasman, Samuel Silva

104.miesto Alexandra Hodásová, Boris Hodás

108.miesto Dominik Záň, Dominika Novosadová

109.miesto Daniel Pekný

113.miesto Mário Majerčík

114.miesto Andrej Lutišan

116.miesto Barbora Knapcová, Marek Šimkulič

118.miesto Martin Dolník, Natália Hodasová, Miroslav Pecko

120.miesto Klára Kavecká, Matej Novomestský, Daniela Martináková

126.miesto Dominik Babiš, Petra Divková

Zúčastneným žiakom gratulujem a prajem veľa ďalších úspechov!

p. uč. Kopálová

# data[].attributes.headline
Získavame O2 Športovú akadémiu Mateja Tótha!

# data[].attributes.subject
Získavame O2 Športovú akadémiu Mateja Tótha!

# data[].attributes.body
Naša ZŠ s MŠ Kamenná Poruba sa zapojila do súťaže o projekt O2 Športovej akadémie Mateja Tótha. Hlasovanie prebiehalo v období od 19.10. do 19.12. 2020.

Cieľom projektu je učiť deti systematicky a správne športovať, aby mali z pohybu radosť, ktorá pretrvá do dospelosti. Projekt predstavuje kvalitnú voľnočasovú aktivitu v podobe krúžkov na 1. stupni základných škôl. Na základnej škole (pre 7 - 11 ročné deti) prebiehajú tréningy 2x týždenne. Akadémia pomocou prepracovanej metodiky a školených trénerov poskytuje deťom všeobecný športový základ, ale aj motiváciu a pozitívny vzťah k pohybu. Tréningy sú vyskladané tak, aby deti športovali hravo, dbá sa na ich telesný aj duševný vývin a zároveň deti zistia, na aký šport majú najlepšie predpoklady.

Mimo súťaže je licenčný poplatok za 1 tréningovú skupinu na 10 mesiacov za jeden školský rok 3250€.

Naša škola získala v Žilinskom kraji najviac hlasov vo svojej kategórii, a to znamená len jedno: Získavame O2 Športovú akadémiu Mateja Tótha na šk. rok 2021/2022!

# data[].attributes.body
Od polovice decembra do konca januára sa na našej škole konala ŠPORTOVÁ VÝZVA. Do športovej výzvy sa mohol zapojiť každý, kto má rád pohyb. Úlohou bolo vybrať si pohybovú aktivitu (vianočné upratovanie, pomoc v záhrade, cvičenie, prechádzku, turistiku, či zimné hry a športy), odfotiť sa a poslať fotku ako dôkaz.

Naši žiaci naozaj nelenili :-)

Foto: https://zskamennaporuba.edupage.org/photos/?photo=album&gallery=446#photos:album:446

# data[].attributes.body
Tak znelo heslo tohtoročnej kampane Do školy na bicykli v šk. roku 2020/2021. Cieľom kampane bolo motivovať žiakov, aby cestovali do školy ekologickým druhom dopravy.
Nakoľko našim žiakom jazda do školy na bicykli nie je cudzia, našim hlavným cieľom bolo motivovať práve najmenších prvákov, aby našli záľubu v jazde do školy na bicykli, či kolobežke, čo sa podarilo. Z celkového počtu žiakov 1. ročníka začala dochádzať do školy polovica triedy, čo hodnotíme veľmi pozitívne.
Žiaci sa s nadšením do súťaže zapojili a neodradilo ich ani nepriaznivé počasie. Na konci kampane sme v rámci tried vyhodnotili najaktívnejších žiakov, ktorí absolvovali 10/10 jázd do školy na bicykli alebo kolobežke. Žiaci dostali diplom a kľúčenku v tvare bicykla.

Pevne veríme, že žiaci budú aj naďalej dochádzať do školy pešo, na kolobežke alebo bicykli. :-)

p. uč. Kopálová

Fotky: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT0xMDA%3D#photos:album:413

# data[].attributes.body
Dňa 23. júna sa oslavuje Olympijský deň. V tomto roku sa niesol v znamení hesla: Zostaňte silní, aktívni, zdraví!

Oslavy celosvetového Olympijského dňa začali písať svoju históriu v roku 1948 ako pripomienka prijatia rozhodnutia o založení novovekých olympijských hier a ustanovenia Medzinárodného olympijského výboru (MOV). Obe udalosti sa odohrali 23. júna 1894 na univerzite Sorbonna v Paríži.

Výzva bola jasná: v stredu 23.6., zdolaj 2021 metrov behom, chôdzou, kolobežkou alebo na bicykli a pripoj sa tak k oslave OLYMPIJSKÉHO DŇA!

V škole si žiaci pred odovzdávaním vysvedčenia zašportovali, zabavili sa a dostali zaslúžené odmeny. :-)

Fotky:
https://freeimage.host/i/onMHJI
https://freeimage.host/i/onGyUN
https://freeimage.host/i/onGplp
https://freeimage.host/i/onGmfR
https://freeimage.host/i/onMJRt
https://freeimage.host/i/onMdOX
https://freeimage.host/i/onM2bn
https://freeimage.host/i/onMFxs